OpenLLM-France/wikimedia huggingface dataset:
# Literatura abkhaza

La literatura abkhaza és la literatura en llengua abkhaza.
El 1864 el general baró Peter von Uslar, especialista en llengües caucasianes, va crear l'alfabet abkhaz, a partir d'un llibre d'història sagrada composta per un capellà. El 1892 D. I. Gulia i M.D. Matxavariani adoptaren tant l'alfabet ciríl·lic com l'àrab en comptes del georgià per a l'abkhaz. El 1910 Gulia va publicar el primer llibre.
Caldria esperar a la Revolució russa per a veure els primers autors en llengua nadiua, com Samson Txanba (1886–1937) amb Makhadzhiry (1920), Apsny Khanym (1923) i Serdyk (1934); Dmitri Gulia (1874–1960), amb la novel·la Kamachich (1940); Iua Kogonia (1903–1928), autor el 1924 d'Abataa Beslan, Navai i Mzauch i Khmydz; Mikhail Lakerbai (1901-1965), coeditor del diari Apsny Kapsh el 1921-1925 i autor d'Alamys (1959) i Danakai (1946). Bagrat Xinkuba (1917–2004) recollí les obres en Ialkaau Ifymtakua (1967). Levarsa Kvitsinia (1912-1941), fou partisà i autor de Sharizan (1933) i Daur (1936). Ivan Papaskiri (1902–1980), polític i autor de Temyr (1937). Ivan Tarba (1921–1994) amb les novel·les Un nom ben conegut (1967) i El sol surt ací (1968). V. V. Agrba escriví Temyr (1937), i també cal destacar els escrits populars satírics akh'dzyrtv'iu.
L'autor abkhaz més conegut, el dissident Fazil Iskander (1929–2016), va escriure en rus Constel·lació Kozlotur (1966).
# Lagunón

Lagunón és una localitat de l'Uruguai, ubicada al nord del departament de Rivera.

## Població

Lagunón té una població de 2.154 habitants, segons les dades del cens de 2004.
| Any | Població |
| 1963 | - |
| 1975 | - |
| 1985 | 559 |
| 1996 | 654 |
| 2004 | 2.154 |
| 2011 | 2.376 |
Font: Institut Nacional d'Estadística de l'Uruguai

## Referències

* ↑ Dades estadístiques de l'Institut Nacional d'Estadística de l'Uruguai - Cens de 2004
* ↑ Dades estadístiques de l'Institut Nacional d'Estadística de l'Uruguai, 1963–1996 Arxivat 2012-05-18 a Wayback Machine. (DOC)

## Enllaços externs

* Mapa de Lagunón (PDF; 374 kB)
# Little Venice

Little Venice és un barri del districte de Ciutat de Westminster de Londres, Anglaterra (Regne Unit). Concretament part del sud de l'àrea de Maida Vale al voltant del canal de Paddington.
El nom es creu que ha estat encunyat pel poeta Robert Browning. que va viure aquí des de 1862 fins a 1887. Pool Browning porta el nom del poeta, i és l'encreuament de Regent's Canal i el braç de Paddington del Grand Union Canal.
És una de les principals zones residencials de Londres, i és també conegut per les seves botigues i restaurants, així com Canal Cafe Theatre, the Puppet Theatre Barge, the Cascade Floating Art Gallery, the Waterside Café i el pub the Warwick Castle. Un servei regular d'autobús aquàtic opera cap a l'est al voltant de Regent's Park, que fa escala al zoològic de Londres i en direcció a Camden Town.

## Little Venice Menorca

Al Port de Maó, també hi ha una petita zona anomenada com "Little Venice" i pertany ni més ni menys que al director de la discogràfica de la Virgin, i es tracta d'una petita casa d'estil venecià que simula estar entre canals.

## Referències

* ↑ Little Venice Music Festival
# Litoria electrica

Litoria electrica és una espècie de granota de la família dels hílids. Aquest endemisme d'Austràlia viu al centre i nord-oest de Queensland, en una àrea aproximada de 105.000 km². Es desconeix la seva abundància encara que les poblacions es mantenen estables.
Es troba en una gran quantitat d'hàbitats. Usualment s'observa a la perifèria de pantans semi-permanents i basses temporals en boscos d'eucaliptus; fins i tot es pot trobar dins d'edificis. S'ha reportat el seu cant al desembre, després de les inundacions als pantans que causen les pluges d'estiu.

## Referències

* 1 2 «Litoria electrica» (en anglès). IUCN Red List. Jean-Marc Hero, Richard Retallick. 2004. [Consulta: 15 setembre 2014].
# Leningrad Cowboys

Leningrad Cowboys és un grup de rock finlandès, fundat el 1989, format per Tipe Johnson, Sakke Järvenpää, Vesa Kääpä, Teijo "Twist Twist" Erkinharju, Pemo Ojala, Ykä Putkinen, Silu Seppälä, Antti Snellman i Mauri Sumen.
Aki Kaurismäki ha dirigit pel·lícules i curtmetratges amb Leningrad Cowboys com protagonistes.

## Discografia

* 1917 - 1987 (Megamania 1988)
* Go America (Megamania 1989)
* Those Were The Days CD-Single (BMG Ariola 1991)
* Those Were The Days CD-Single (BMG Ariola 1992)
* Thru The Wire CD-Single (BMG Ariola 1992)
* We Cum From Brooklyn (Johanna 1992)
* Total Balalaika Show - Helsinki Concert (Johanna 1993)
* Live in Prowinzz (Johanna 1993)
* Happy Together (Johanna 1994)
* Jupiter Calling CD-Single (BMG Ariola 1996)
* Where's The Moon CD-Single (BMG Ariola 1996)
* Go Space (Johanna 1996)
* Mongolian Barbeque (Johanna 1997)
* Thank You Very Many - Greatest Hits And Rarities (BMG 1999)
* Be Worry Don't Happy CD-Promo Single (Megamania 1999)
* Terzo Mondo (Johanna 2000)
* Go Wild (BMG 2000)
* Happy Being Miserable CD-Single (Roadrunner 2000)
* Global Balalaika Show (Johanna 2003)
* Zombie's Paradise (Sony BMG 2006)
* Those Were the Days - The Best of Leningrad Cowboys (2009)
* Buena Vodka Social Club (2011)

## Vegeu també

* Aki Kaurismäki

## Enllaços externs

* Web oficial Arxivat 1996-11-09 a Wayback Machine.
# Lliga Musulmana del Pakistan (N)

La Lliga Musulmana del Pakistan (N) (LMP (N)) (en Urdu: (پاکستان مسلم ليگ (ن)) és un important partit polític de centredreta del Pakistan. Ha estat dirigit per Fida Mohammad Khan, després per Nawaz Sharif, Shehbaz Sharif i Javed Hashmi. Té més del 19 % de representació al parlament del Pakistan (Assemblea Nacional de Pakistan i Senat del Pakistan).

## Referències

* ↑ Carr, Adam. «2008 Parliamentary elections results». Adam Carr. Adam Carr and Pakistan Election Commission.
* ↑ Dawn.com. «Pakistan Muslim League-Nawaz (PML-N)» (en anglès), 17-01-2012. [Consulta: 15 agost 2019].
# Fermin Muguruza eta Dut

Fermin Muguruza eta Dut va ser una formació musical basca sorgida de la col·laboració entre el músic Fermin Muguruza (Kortatu, Negu Gorriak) i el grup de hardcore Dut.
Negu Gorriak es va dissoldre el 1996 i des de llavors no se sabia res del que feia Fermin Muguruza. El novembre del 1997, va aparèixer un comunicat de premsa en què Muguruza i el grup d'Hondarribia Dut (amb dos àlbums musicals al mercat: Dut, 1995 i At, 1996) van afirmar que estaven enregistrant un àlbum nou.
La col·laboració va néixer arran de la proposta del segell xilè Alerce perquè Muguruza escrigués una cançó («El derecho de vivir en paz») per a un àlbum d'homenatge a Víctor Jara. El juliol del 1997 ja havia gravat una versió que havia fet arribar a Dut, juntament amb més material escrit, perquè hi anessin treballant.
Cap al novembre, ja eren a Biarritz enregistrant un disc, que contenia onze cançons, inclosa «El derecho de vivir en paz». Ireki Ateak («obrint les portes») va ser publicat a la darreria del 1997. El disc combinava la contundència sonora de Dut amb les noves experimentacions de Muguruza en l'àmbit del jungle i el drum and bass.
A la primeria de gener del 1998, el grup va llançar una àmplia gira internacional que els va portar per Europa (França, Alemanya i Suïssa) i part de l'Amèrica Llatina (Cuba, Colòmbia, Veneçuela, l'Argentina i l'Uruguai), a més del País Basc, Catalunya i Madrid. Els concerts eren espectacles que en què participava també la companyia de teatre Gaitzerdi.
El disc d'homenatge es va acabar editant el 2001. Malgrat que Muguruza, en alguna ocasió, va deixar la porta oberta a gravar un altre disc amb Dut, l'aventura es va acabar amb la gira del 1998.

## Membres

* Fermin Muguruza: veu principal.
* Xabi Strubell: guitarra, veu.
* Joseba Ponce: baix, veu.
* Galder Izagirre: bateria, txalaparta, veu.

## Discografia

* Ireki Ateak (Esan Ozenki, 1997).
* «El derecho de vivir en paz» a Tributo Rock a Víctor Jara (Alerce, 2001). CD.
* «Aizkorak zorroztu» a Independentzia 10 Urtez' (Esan Ozenki, 2001). CD.

## Enllaços externs

* Pàgina oficial de Fermin Muguruza eta Dut
* Lloc web oficial de Fermin Muguruza
# Jarovit

Jarovit és un cràter sobre la superfície del planeta nan Ceres, situat amb el sistema de coordenades planetocèntriques a 71.91 ° de latitud nord i 294.2 ° de longitud est. Fa un diàmetre de 66 km. El nom va ser fet oficial per la UAI el 21 de setembre del 2015 i fa referència a Jarovit, deïtat de la fertilitat i les collites de la mitologia eslava.

## Referències

* ↑ "Jarovit". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Neosilurus novaeguineae

Neosilurus novaeguineae és una espècie de peix de la família dels plotòsids i de l'ordre dels siluriformes.

## Morfologia

Els mascles poden assolir els 21 cm de llargària total.

## Distribució geogràfica

Es troba a Nova Guinea.

## Referències

* ↑ uBio (anglès)
* ↑ Steindachner F. 1867. Über einige Fische aus dem Fitzroy-Flusse bei Rockhampton in Ost-Australien. Anzeiger K. Akad. Wiss. Math.-Naturwiss. Cl. v. 4. 7.
* ↑ BioLib (anglès)
* 1 2 FishBase (anglès)
* ↑ Allen, G.R. 1991. Field guide to the freshwater fishes of New Guinea. Christensen Research Institute, Madang, Papua Nova Guinea.

## Bibliografia

* Allen, G.R. 1989. Freshwater fishes of Australia. T.F.H. Publications, Inc., Neptune City (Estats Units).
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cèl·lula granulosa

Les cèl·lules granuloses, cèl·lules granulars o grans són neurones situades a la capa granulosa, capa III, del cerebel. Presenten un soma petit del que surten unes poques dendrites que acaben en urpa. L'axó d'aquestes neurones arriba al límit de la capa molecular (capa I) i estableix sinapsis amb totes les dendrites que es troben en aquesta capa. Estableixen sinapsis de tipus excitador. L'axó de les cèl·lules granuloses presenta dues porcions:
* Vertical i ascendent: travessa la capa II i acaba en algun lloc de la capa I, aleshores es ramifica en dos.
* Horitzontal: a partir de la ramificació, els axons, corren paral·lels al plex i perpendiculars als arbres dendrítics.
# Kaymaklı

Kaymaklı és una de diverses ciutats subterrànies (Derinkuyu, Mazi i Özkonak) i abandonades a la regió de Capadòcia, a Anatòlia Central, Turquia. Degué ser construïda entre els s. V i X. Tot i que la falta de decoració i documentació fa difícil fixar aquestes dates, i ha estat ocupada per diverses cultures al llarg dels segles. La funció principal era aixoplugar els habitants de la regió en cas d'invasions. La posició estratègica al centre de la regió de Capadòcia (a 20 km al sud de Nevşehir), la feia un refugi fàcilment assolible per als habitants.
La ciutat fou furgada en el feble subsol cendrós de Capadòcia. Aquesta arribà a una grandària tal que podia rebre centenars de persones, arrecerant-les fins a sis mesos. Té nou nivells subterranis descoberts fins ara, dels quals els quatre superiors estan oberts al turisme. Els inferiors romanen parcialment obstruïts, o reservats per a investigadors. Fou descoberta el 1964.
Té una sola entrada; però una vegada al subsol, s'estén per 2,5 km². Dins hi ha àrees destinades a magatzems d'aliments, estables, cisternes, caves, cuines, esglésies i també sepultures disposades en un laberint de túnels i escales. A les cuines, s'aprecia com les parets i el sostre s'han impregnat de sutge. A les esglésies hi ha restes dels frescs romans d'Orient que les adornaven.
La ciutat té pous de ventilació. L'entrada és protegida per una pedra en forma de disc que es feia girar per bloquejar el pas, i només podia fer-se girar des de dins. Un segon disc protegeix la ciutat, uns metres més endins sobre el túnel d'entrada: com a "doble seguretat" en cas que la primera entrada fos franquejada. Hi ha un túnel subterrani en direcció a la veïna ciutat subterrània de Derinkuyu (a 9 km al sud), tot i que el túnel no ha estat totalment alliberat; i no se sap si en la pràctica existia comunicació subterrània entre aquests dos refugis.
Kaymaklı i la seva veïna Derinkuyu formen part del Parc Nacional de Göreme i jaciments rupestres de Capadòcia triat per la Unesco com a Patrimoni de la Humanitat l'any 1985.

## Vegeu també

* Arquitectura rupestre
* Arquitectura subterrània

## Referències

* ↑ «Göreme National Park and the Rock Sites of Cappadocia». UNESCO Culture Sector. [Consulta: 2 abril 2015].
# Cal Virat

Cal Virat és una masia de Súria (Bages) protegida com a Bé Cultural d'Interès Local.

## Descripció

Construcció situada a la zona de Mines de Potassa, vora la carretera B-423, en el quilòmetre 1,4 (desviament de la part nord-occidental).
Masia de planta rectangular amb un cobert adossat a la part posterior. Consta de planta baixa, planta pis, golfes i coberta a dues vessants. A la porta té una ferradura. Ha sofert remodelacions en la pròpia estructura així com als cossos annexes. Existeix una inscripció a la llinda d'una finestra amb la data "1884".

## Referències

* 1 2 «Cal Virat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2018].
# Ferran Pujol i Roca

Ferran Pujol i Roca (Reus, 19 de juny de 1959) és un activista català de la lluita contra el VIH/sida i gai.
És membre fundador i director de Projecte dels NOMS-Hispanosida, ONG fundada l'octubre de 1993 des de la mateixa comunitat d'afectats pel VIH per donar resposta a la crisi de la sida. També és membre fundador i director de BCN Checkpoint, el centre comunitari de detecció del VIH i altres infeccions de transmissió sexual adreçat a homes gais, bisexuals, altres homes que tenen sexe amb homes i dones transsexuals creat el 2006 a Barcelona per Projecte dels NOMS-Hispanosida.

## Referències

* Soler, Francesc; Vila i Vicente, Santi. «Ferran Pujol». A: Homonots. Converses amb deu gais que han obert el camí. Barcelona: Angle Editorial, 2013, p. 67-81. ISBN 978-84-13169-03-3.
* De Benito, Emilio. «Ferran Pujol: ""Podíamos haber muerto cien veces ya"». A “El País” 31-05-2006.
* Coll, Gerard. «Entrevista a Ferran Pujol sobre VIH, salut pública i homofòbia» Arxivat 2021-01-09 a Wayback Machine.. A “Revista Nous Horitzons” 01-02-2012.
* Gayà, Catalina. «Ferran Pujol: "Una persona tratada no puede transmitir el VIH"». A “El Periódico de Catalunya” 03-04-2014.
* Reales, Lluís. «Entrevista a Ferran Pujol». A “Terrícoles”, BTV 06-05-2015.
# Lliga Marxista-Leninista de Tigre

La Lliga Marxista Leninista de Tigre (Marxist-Leninist League of Tigray, MLLT) fou un partit comunista de tendència estalinista hoaxista, semiclandestí, que tenia un paper principal (dirigent) al Front Popular d'Alliberament de Tigre (TPLF) durant els anys 1980. La majoria del lideratge TPLF tenia afiliació doble al MLLT, incloent-hi l'actual primer ministre de República Democràtica Federal d'Etiòpia, Meles Zenawi.
Segons un article de 1986 a la publicació de la Lliga anomenada la Veu del Poble, el MLLT es va establir primer el 1983 com una organització pre-partit, amb el nom d'Organització dels Elements d'Avantguarda. Aquesta agrupació esdevindria el MLLT el 1985 per servir com "partit d'avantguarda per al TPLF". Segons Aregawi Berhe, el MLLT va tenir el seu congrés fundacional el 25 de juliol de 1985 a la gorga del riu Wari.
Proclamats com ortodoxes defensors del marxisme-leninisme i aliats amb el corrent comunista associat amb el règim d'Enver Hoxha de línia dura que regia a l'Albània, el MLLT tenia com a objectius l'extensió del marxisme-leninisme per tot el món i "participar en una lluita conscient contra totes les marques de revisionisme", que definien utilitzant els termes emprats pel Partit del Treball d'Albània, partit comunista que governava a aquest país, i que incloïen el khrushchevisme (i breznevianisme), el titisme, el trotskisme, l'eurocomunisme i el maoisme. "
L'emergència del MLLT va crear algunes esquerdes amb el Front Popular d'Alliberament d'Eritrea del que el TPLF era aliat contra el pro-soviètic règim del Derg d'Etiòpia. El MLLT tenia una línia molt més dura sobre el paper de la Unió Soviètica al món, que igual que Albània veien com social imperialista i un enemic dels oprimits del món. L'EPLF tenia una posició més pragmàtica i flexible i veia el suport soviètic al Derg com una equivocació tàctica a reparar, però no qüestionava el fons de la ideologia comunista vigent a Moscou, i evitava denúncies públiques de la Unió Soviètica.
Amb l'arribada al poder a Etiòpia del TPLF el 1991 i l'esfondrament de règim comunista a Albània, el TPLF abandonava totes les referències al marxisme-leninisme. El lideratge del TPLF va anunciar que el MLLT va quedar dissolt dins el Front Democràtic Revolucionari Popular Etíop, entitat que donava suport al TPLF i a través de la qual aquest tenia el poder des de l'esfondrament del Derg el maig del 1991.
Tot i que molts dels actuals líders del TPLF minimitzen la influència del MLLT dins el TPLF, és clar que va tenir un paper de lideratge essencial al TPLF durant la major part de la seva existència. Alguns estudiosos (com Kahsay Berhe) creuen que el MLLT va tenir un paper essencial en l'eliminació política d'alguns dels fundadors del TPLF com Giday Zera Tsion i Aregawi Berhe a finals de juliol de 1985.

## Notes

* ↑ Aregawi Berhe, A Political history of the Tigray People's Liberation Front (1975-1991) (Los Angeles: Tsehai, 2009), pàg. 170

## Referències

* Young, John. Peasant Revolution in Ethiopia: The Tigray People’s Liberation Front, 1975-1991 (Cambridge: Cambridge University Press, 1997)
# Litoria latopalmata

Litoria latopalmata és una espècie de granota que viu a Austràlia (des de Queensland fins a Nova Gal·les del Sud).

## Referències

* Hero et al (2004). Litoria latopalmata. Llista Vermella de la UICN, Unió Internacional per a la Conservació de la Natura, 2006. Consultat el 29 d'abril del 2008 (en anglès).
# Litoria longicrus

Litoria longicrus és una espècie de granota del gènere Litoria de la família dels hílids. Originària d'Indonèsia i Papua Nova Guinea.
# Litoria lorica

Litoria lorica és una espècie de granota que viu a Austràlia (nord-est de Queensland).

## Referències

* L'espècie Litoria lorica al web de Medi Ambient del govern australià. Accedit a data 29 d'abril del 2008 (anglès)
# Litoria littlejohni

Litoria littlejohni és una espècie de granota que viu a Austràlia (des de Nova Gal·les del Sud fins a l'estat de Victòria).

## Referències

* Frogs of Australia. Accedit a data 29 d'abril del 2008.
# Litoria longirostris

Litoria longirostris és una espècie de granota que viu a Austràlia.
Està amenaçada d'extinció per la pèrdua del seu hàbitat natural.

## Referències

* Alford, R., Cunningham, M., McDonald, K. & Retallick, R. 2004. Litoria longirostris. Llista Vermella d'Espècies Amenaçades de la UICN 2006. Consulta: 29 d'abril del 2008.
# Lhôpital

* No s'ha de confondre amb l'Hôpital.
Lhôpital és un municipi francès situat al departament de l'Ain i a la regió d'Alvèrnia-Roine-Alps. L'any 2007 tenia 57 habitants.

## Demografia
### Població

El 2007 la població de fet de Lhôpital era de 57 persones. Hi havia 24 famílies de les quals 4 eren unipersonals (4 homes vivint sols), 8 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 33 habitatges, 24 eren l'habitatge principal de la família, 7 eren segones residències i 2 estaven desocupats. 30 eren cases i 3 eren apartaments. Dels 24 habitatges principals, 17 estaven ocupats pels seus propietaris i 7 estaven llogats i ocupats pels llogaters; 6 tenien tres cambres, 5 en tenien quatre i 13 en tenien cinc o més. 22 habitatges disposaven pel capbaix d'una plaça de pàrquing. A 7 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lhôpital el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 4 | 65 a 69 | 4 |
| 0 | 60 a 64 | 4 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 8 | 35 a 39 | 4 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 16 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 30 persones, 28 eren actives i 2 eren inactives. Les 28 persones actives estaven ocupades(15 homes i 13 dones).. De les 2 persones inactives 1 estava jubilada i 1 estava estudiant.

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un electricista.

## Poblacions properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Liu Ba

Liu Ba :
| Xinès tradicional: | Xinès tradicional: | 劉巴 |
| Xinès simplificat: | Xinès simplificat: | 刘巴 |
    En aquest nom xinès, el cognom és Liu.
Liu Ba (186-222 EC), nom estilitzat Zichu (子初), va ser un ministre servint sota el senyor de la guerra Liu Zhang durant el període de la tardana Dinastia Han Oriental de la història xinesa. Gràcies a la seva profunda lleialtat cap a Liu Zhang, ell no es va reunir a Liu Bei quan aquest es va apoderar de la província de Yi. Això no obstant, Liu Ba va acabar més tard unint-se a Liu Bei després de visitar-lo en persona. El servei de Liu Ba sota Shu Han seguiria amb la Campanya del Nord de Zhuge Liang.

## Vegeu també

* Llista de persones dels Tres Regnes